ཉེན་ཁ་ཐོན་རྗེས་ནུབ་རྒྱུད་དམག་འཐབ་ཁུལ་མཉམ་འབྲེལ་དམག་འཐབ་བཀོད་འདོམས་ལྟེ་གནས་ཀྱིས་འཕྲལ་མ་ཉིད་དུ་ཆེད་དོན་ཞིབ་འཇུག་དང་།གནོད་ཚེ་ཕོག་ཚུལ་ལ་དབྱེ་ཞིབ་དང་ཞིབ་འཇུག་གསལ་འབྱེད།དམག་སྤྱོད་དགོས་མཁོ་སྟངས་འཛིན་བཅས་བྱས་པ་དང་འཐབ་ཇུས་རོགས་སྐྱོར་དཔུང་ཁག་དང་མཐུན་སྦྱོར་གྱིས་འཁྱིལ་མཚོར་སྲུང་སྐར་གྱི་མྱུལ་ཞིབ་པར་ལེན་ལ་ཤུགས་སྣོན་བརྒྱབ་སྟེ་སྔ་རྗེས་སུ་ཐད་འཕུར་གནམ་གྲུ་མངགས་ནས་འཁྱིལ་མཚོར་མཁའ་དབྱིངས་ནས་སྐོར་ཞིབ་ཐེངས་མང་བྱས་ཡོད།དེ་དང་དུས་མཚུངས་བོད་དམག་ཁུལ་ཁང་དང་སི་ཁྲོན་ཞིང་ཆེན་དམག་ཁུལ་ཁང་ནས་ཆེད་ལས་ཉེན་སེལ་རྒུད་སྐྱོབ་མི་སྣ་སྐོང་འཐེན་གྱི་བཀའ་བཏང་སྟེ་རྒྱལ་ཁབ་འཕྲལ་སྡོམ་དོ་དམ་པུའུ་ཡིས་འཁྱིལ་མཚོ་ཐེངས་གཉིས་པ་ཆགས་པའི་ཉེན་སེལ་བཀོད་སྒྲིག་ལས་དོན་ཡག་པོ་བསྒྲུབ་རྒྱུར་ནུས་ཤུགས་ཡོད་རྒུས་གཞོགས་འདེགས་བྱས་པ་རེད།